RĪGAS DOMES IZGLĪTĪBAS, KULTŪRAS UN SPORTA DEPARTAMENTS

Krišjāņa Valdemāra iela 5, Rīga, LV-1010, tālrunis 67026816, e-pasts iksd@riga.lv

# NOLIKUMS

Rīgā

|  |  |
| --- | --- |
| 2018.gada 28. martā | Nr. 45-nos  |

|  |
| --- |
| **Radošo darbu konkursa “Skolas gaitu tautasdziesmas” nolikums** |

# **I. Vispārīgie jautājumi**

1. Šis nolikums nosaka kārtību, kādā tiek iesniegti, novērtēti un izdevumā “Skolas gaitu tautasdziesmas” iekļauti Radošo darbu konkursa “Skolas gaitu tautasdziesmas” (turpmāk – Konkurss) ietvaros iesniegtie izglītojamo jaunrades darbi.
2. Konkursu organizē Rīgas domes Izglītības, kultūras un sporta departaments (turpmāk – Departaments) sadarbībā ar biedrību “I DID IT”.
3. Konkursa norise un izdevums tiek finansēts no Latvijas valsts simtgades Rīgas pilsētas pasākumu un projektu apakšprogrammas līdzekļiem.
4. Konkursa komisiju izveido Departamenta direktors, izdodot Departamenta rīkojumu.
5. Konkurss tiek izsludināts vienu reizi.
6. Paziņojums par Konkursu tiek publicēts interneta vietnē www.e-skola.lv un nosūtīts uz Departamenta padotībā esošo vispārējās izglītības un interešu izglītības iestāžu e-pasta adresēm.

# **II. Konkursa mērķi un norise**

1. Konkursa mērķi:
	1. sekmēt bērnu un jauniešu lokālpatriotismu, piederību savai skolai un Rīgai kā Latvijas galvaspilsētai;
	2. popularizēt un aktualizēt latviešu tautasdziesmu žanru mūsdienu bērnu un skolu jaunatnes vidū;
	3. aicināt bērnus un jauniešus padziļināti pētīt un iepazīt tautasdziesmu formas, mākslinieciskās izteiksmes līdzekļus un stilus;
	4. atbalstīt izglītojamo radošo pašizpausmi, viņiem aktuālās tēmas atspoguļojot tautasdziesmu stilistikā un formātā;
	5. labākos darbus apkopot un izdot izdevumā – grāmatā “Skolas gaitu tautasdziesmas”, kā arī publicēt īpaši izveidotā interneta vietnē.
2. Konkursā, iesniedzot neierobežotu jaunrades darbu skaitu, var piedalīties Rīgas pilsētas pašvaldības izglītības iestāžu izglītojamie trīs vecuma grupās:
	1. 3. – 4.klase;
	2. 5. – 9.klase;
	3. 10. – 12. klase.
3. Konkursa darbu iesniegšanas termiņš ir no tā izsludināšanas dienas līdz 2018. gada 20. septembrim.
4. Departaments patur tiesības iesniegtos darbus izmantot informatīviem mērķiem, kā arī iekļaut izdevumā – grāmatā “Skolas gaitu tautasdziesmas” bez autora piekrišanas un autoratlīdzības samaksas, norādot autora vārdu, uzvārdu (vai pseidonīmu), izglītības iestādi un klasi.
5. Iesniegtie jaunrades darbi Konkursa dalībniekiem netiek atdoti atpakaļ. Darbi tiek uzglabāti Departamentā līdz 2019.gada 21.maijam. Pēc termiņa beigām tie tiek iznīcināti.

# **III. Konkursa darbu iesniegšana**

1. Konkursā jāiesniedz mūsdienīgi dzejas darbi latviešu tautasdziesmu formātā – četru līdz sešu rindiņu apjomā. Vēlams trohaja vai daktila pantmērā.
2. Jaunrades darbiem (tautasdziesmām) jāatbilst šādai tematikai:
	1. Mana apkaime, Rīga, Latvija;
	2. Mana skola (es mācos);
	3. Mans skolotājs;
	4. Starpbrīdis;
	5. Mani skolas draugi.
3. Jaunrades darbi jāiesniedz kopā ar aizpildītu pieteikuma anketu (pielikums). Ja vienlaicīgi tiek iesniegti vairāki darbi, Konkursa dalībniekam ir tiesības iesniegt vienu anketu par visiem darbiem.
4. Konkursa dalībnieki līdz šā nolikuma 9.punktā norādītajam termiņam pēc saviem ieskatiem izvēlas vienu no jaunrades darbu iesniegšanas formām:
	1. papīra formā, nosūtot pa pastu vai iesniedzot personīgi Departamentā Rīgā, Krišjāņa Valdemāra ielā 5;
	2. elektroniski, nosūtot uz e-pasta adresi tautasdziesma@riga.lv;
	3. interneta vietnes www.facebook.com lapā “[www.facebook.com/skolasgaitutautasdziesmas/](https://pasts.riga.lv/owa/redir.aspx?C=ou3p7TEr8gknb0hP_sfgX8eDZ18JcA6YBQudFCDeGQHSb5Lio2_VCA..&URL=https%3a%2f%2fwww.facebook.com%2fskolasgaitutautasdziesmas%2f)”.
5. Ja jaunrades darbs tiek iesniegts šā nolikuma 15.2. vai 15.3. apakšpunktā noteiktajā kārtībā, pieteikuma anketa ir pievienojama kā skenēts dokuments.
6. Jaunrades darbi, kas nav sagatavoti un noformēti saskaņā ar šā nolikuma 12. – 16.punktu, tiek noraidīti bez tālākas vērtēšanas.
7. Konkursa komisija izskata tikai līdz šā nolikuma 9.punktā norādītajam termiņam iesniegtos jaunrades darbus.
8. Ja publicēšanai izdevumā “Skolas gaitu tautasdziesmas” izvēlētais jaunrades darbs tiek iesniegts šā nolikuma 15.2. vai 15.3. apakšpunktā noteiktajā kārtībā, darba autors pēc Departamenta uzaicinājuma pirms izdevuma nodošanas maketēšanai iesniedz Departamentam pieteikuma anketas oriģinālu. Ja oriģināls netiek iesniegts Departamenta noteiktajā termiņā, attiecīgais jaunrades darbs netiek iekļauts izdevumā.

# **IV. Jaunrades darbu izvērtēšanas kārtība**

1. Jaunrades darbu izvērtēšanu un lēmuma pieņemšanu par darbu publicēšanu izdevumā “Skolas gaitu tautasdziesmas” veic Konkursa komisija, pēc nepieciešamības sasaucot komisijas sēdes.
2. Konkursa komisija sastāv no komisijas priekšsēdētāja un 4 komisijas locekļiem, komisijas sastāvā iekļaujot 2 (divus) biedrības “I DID IT” pārstāvjus.
3. Komisija jaunrades darbus vērtē saskaņā ar šādiem vērtēšanas kritērijiem:
	1. atbilstība konkursa nolikumā noteiktajām darbu tematikām;
	2. ievērota tautasdziesmu stilistika un metrika;
	3. priekšroka tiek dota darbiem ar sižetu vai skaidri saprotamu vēstījumu;
	4. mūsdienām raksturīgu sižeta elementu izmantojums darbos;
	5. literārās valodas daudzveidība.
4. Komisijai ir tiesības pieņemt lēmumu, ja sēdē piedalās ne mazāk kā 3 Komisijas locekļi. Lēmumu pieņem ar balsu vairākumu. Ja balsis dalās līdzīgās daļās, Komisijas priekšsēdētāja balss ir izšķirošā.
5. Komisijas sēdes protokolē komisijas sekretārs, kurš nav komisijas loceklis. Sēdes protokoli tiek glabāti Departamenta Sporta un jaunatnes pārvaldes Jaunatnes nodaļā saskaņā ar Departamenta lietu nomenklatūru.
6. Konkursa komisija izvērtēšanu veic un lēmumu pieņem 3 mēnešu laikā pēc jaunrades darbu iesniegšanas termiņa beigām.
7. Ja komisijas loceklis ir personīgi ieinteresēts kāda no iesniegtajiem jaunrades darbiem izskatīšanā, viņš par to informē pārējos komisijas locekļus un nepiedalās šī darba vērtēšanā.
8. Nepieciešamības gadījumā komisijai ir tiesības pieaicināt attiecīgās jomas speciālistus, kuriem ir padomdevēja tiesības.
9. Pieņemot lēmumu, komisija ņem vērā, lai tiktu atbalstīti jaunrades darbi visās tematiskajās grupās, kurās ir iesniegti kvalitatīvi darbi.
10. Konkursa komisijas sēdes notiek bez Konkursa dalībnieku klātbūtnes.
11. Komisijai ir tiesības sazināties ar jaunrades darba autoru un ieteikt veikt labojumus, ja attiecīgais darbs tiek izraudzīts publicēšanai izdevumā “Skolas gaitu tautasdziesmas”.

|  |  |
| --- | --- |
| Direktors | G.Helmanis |

Zverevs 67181499